Göngulag Gwyneth Paltrow á Emmy-hátíðinni hefur vakið mikla athygli . Leikkonan Gwyneth Paltrow stal senunni á Emmy-verðlaunahátíðinni á mánudaginn þegar hún gekk inn á sviðið til að afhenda Jodie Comer verðlaun fyrir hlutverk sitt í þáttunum Killing Eve . Það tók Paltrow óratíma að komast yfir sviðið að hljóðnemanum og þetta vakti upp margar spurningar hjá netverjum . En skýringin á þessu furðulega göngulagi er komin . Kjóllinn sem Paltrow klæddist mun hafa verið sökudólgurinn . Stílisti Paltrow , Elizabeth Saltzman , greindi frá því í viðtali við The Hollywood Reporter að Valentino-kjóllinn sem hún valdi fyrir Paltrow þetta kvöldið er frá árinu 1963 . Hún sagði að í þá daga hafi ekki verið algengt að hafa klauf aftan á síðum pilsum . Þess vegna átti Paltrow erfitt með að hreyfa sig eðlilega . Hún segir ekki hafa komið til greina að breyta kjólnum fyrir Emmy-hátíðina „ Til að halda kjólnum ósviknum þá vildi ég ekki breyta hönnun Valentinos , “ sagði Saltzman .